A Najvyšší správny súd Slovenskej republiky (a Szlovák Köztársaság legfelsőbb közigazgatási bírósága) által 2024. október 21-én benyújtott előzetes döntéshozatal iránti kérelem – BD kontra Sociálna poisťovňa, ústredie
(C-717/24. sz. ügy, Sociálna poisťovňa)
Az eljárás nyelve: szlovák
A kérdést előterjesztő bíróság
Najvyšší správny súd Slovenskej republiky
Az alapeljárás felei
Felperes: BD
Alperes: Sociálna poisťovňa, ústredie
Az előzetes döntéshozatalra előterjesztett kérdések
Úgy kell-e értelmezni a szociális biztonsági rendszerek koordinálásáról szóló, 2004. április 29-i 883/2004/EK európai parlamenti és tanácsi rendelet1 51. cikkének (1) bekezdését, hogy az alkalmazandó az öregségi nyugdíjra, amely tekintetében a következők alapján hoz a tagállam illetékes intézménye határozatot:
1.    kizárólag azzal a feltétellel, ha e tagállam jogszabályai alapján létrehozták a „munkavállalók vagy önálló vállalkozók különleges rendszerét”,
1a.    és ha igen, mi jellemzi az ilyen „különleges rendszert” (például az, hogy külön intézmény kezeli, hogy önfinanszírozó, hogy csak a munkavállalók vagy önálló vállalkozók egy meghatározott csoportja számára hozták létre),
vagy
2.    akkor is, ha e tagállam szabályozása nem határoz meg ilyen „különleges rendszert”, hanem csupán lehetővé teszi, hogy a kizárólag meghatározott tevékenység keretében biztosítási időt szerző személyek meghatározott csoportja (például mélyművelésű bányákban dolgozó bányászok) ezen időszakok alapján kedvezőbb feltételek mellett váljon öregségi nyugdíjra jogosulttá, mint a más típusú tevékenységet folytató munkavállalók vagy önálló vállalkozók?
____________
1 HL 2004. L 166., 1. o.